ddrg/super_eurlex huggingface dataset:
Virallinen lehti nro C 013 , 18/01/1999 s. 0052



KIRJALLINEN KYSYMYS E-1603/98 esittäjä(t): Joaquín Sisó Cruellas (PPE) komissiolle (25. toukokuuta 1998) Aihe: Siementen patentoinnin keskeyttäminen CGIAR (kansainvälistä maataloustutkimusta käsittelevä neuvoa-antava ryhmä) on julkaissut kehotuksen keskeyttää kansainvälisen yhteisön maataloustutkimuskeskuksiin kaikkialla maailmassa talletettuja siemeniä koskevat henkisen omaisuuden rekisteröinnit. Nämä siemenkokoelmat, jotka koostuvat yli puolesta miljoonasta siemenestä, muodostavat maailman tärkeimmän kasvigeneettisten varojen ex situ varaston. Ne ovat myös keino parantaa viljelmiä kaikkialla maailmassa ja erityisesti kehitysmaissa. CGIARin ja FAOn allekirjoittamassa sopimuksessa sitoudutaan, että tätä geneettistä tietoa ei rekisteröidä henkisen omaisuuden oikeudeksi. Kehotus keskeyttää siementen patentointi on seurausta siitä, että RAFI (kansainvälinen maaseudun kehittämissäätiö) esitti viime tammikuussa kahden australialaisen tutkimuslaitoksen epäonnistuneiden yritysten jälkeen vaatimuksen henkisistä oikeuksista CGIARin ja FAOn sopimuksen alaisuuteen kuuluvasta kahvihernelajista. Myöhemmissä tutkimuksissa törmättiin muita suojeltuja lajeja koskevaan vaatimukseen. Tietääkö komissio, onko jokin Euroopan unioniin kuuluva toimielin tai yhteisö vaatinut henkistä omaisuutta koskevia oikeuksia jonkin CGIARin tutkimuskeskuksiin talletetun siemenlajin suhteen? Mikäli vastaus on kyllä, mikä elin on esittänyt vaatimuksen ja minkä lajien osalta? Komission jäsenen Franz Fischlerinkomission puolesta antama vastaus (2. heinäkuuta 1998) Komission tietojen mukaan mikään yhteisön alueella toimiva laitos tai organisaatio ei ole anonut kansainvälisen maataloustutkimuksen neuvoa-antavan ryhmän (Consultative group on international agricultural research, CGIAR) tutkimuskeskuksien myöntämiä kasviaineistoon liittyviä henkisen omaisuuden oikeuksia. CGIAR:n tutkimuskeskukset säilyttävät geneettisiä voimavaroja kansainvälisen yhteisön puolesta. Tutkimuskeskukset tuntevat vastuunsa ja säilyttävät aineiston huolellisesti nykyistä ja tulevia sukupolvia varten, jotta se on aina käytettävissä yhteiseksi hyväksi. Elintarviketuotannon ja maatalouden kasvien geneettisten voimavarojen osalta toimitaan YK:n elintarvike- ja maatalousjärjestön (FAO) kanssa tehdyn sopimuksen mukaisesti. Edunsaajalla ei ole oikeutta anoa tai vastaanottaa ituplasmaa tai siihen liittyviä tietoja koskevia henkisen omaisuuden oikeuksia.
KIRJALLINEN KYSYMYS E-1599/98

esittäjä(t): Allan Macartney (ARE) komissiolle

(25. toukokuuta 1998)

Aihe: Taiwanin viskiverotus ja GATT

Onko komissio kiinnittänyt huomiota siihen, että Taiwanin viskiveroesityksen hyväksyminen saattaa rikkoa GATT-sopimuksen III artiklan määräyksiä, jotka koskevat yhtäläisten tuotteiden yhtäläistä kohtelua?

Komission jäsenen Sir Leon Brittaninkomission puolesta

antama yhteinen vastaus kirjallisiin kysymyksiinE-1597/98, E-1598/98 ja E-1599/98

(24. kesäkuuta 1998)

Komissio on täysin tietoinen Taiwanin alkoholijuomien vientimarkkinoiden koosta ja se on kiinnittänyt runsaasti huomiota syrjivän verokohtelun poistamiseen, joka on pitkään kohdistunut yhteisössä tuotettuihin alkoholijuomiin Taiwanissa.

Taiwanin hallitus on jo toimittanut lainsäädäntöelimelle, Yuanille (Taiwanin parlamentti) luonnoksen alkoholi- ja tupakkaverolaista, joka tultuaan voimaan muodostaa Maailman kauppajärjestön (WTO) määräysten mukaisen verojärjestelmän. Uuden lainsäädännön mukaisesti skotlantilaiseen ja irlantilaiseen viskiin sovelletaan muiden viskien tavoin 12,5 prosentin tullia (joka poistetaan vuonna 2000), 185 uuden Taiwanin dollarin (TWD) suuruista veroa litralta sekä liikevaihtoveroa (joka on nykyisin 5 prosenttia tuotteen arvosta).

Taiwanin WTO:hon liittymistä koskevien markkinoillepääsytarjouksesta käytyjen neuvotteluiden yhteydessä komissio sai Taiwanilta sitoumuksen lopettaa syrjivän verojärjestelmän ennen WTO-sopimuksen voimaantuloa. Taiwan säätäisi uuden WTO-sopimuksen mukaisen lainsäädännön voimaantuloa odotellessa uusien määräysten kaltaisesta väliaikaisesta järjestelmästä. Skotlantilaiseen ja irlantilaiseen viskiin sovellettaisiin keskimäärin jopa alhaisempia veroja ja tulleja kuin nykyisen alkoholi- ja tupakkalain aikana. Jos uusi lainsäädäntö ei ole tullut voimaan 1. tammikuuta 1999 mennessä, kaikkiin alkoholijuomiin sovelletaan ainoastaan 198 uuden Taiwanin dollarin suuruista veroa litralta. Tämä johtaisi nopeasti kaikkien Taiwanin alkoholijuomia koskevan verojärjestelmän syrjivien näkökohtien poistumiseen. Koska Taiwanin markkinoillepääsytarjouksesta ei ole tehty sopimusta, ei ole takeita syrjinnän poistamisesta ennen Taiwanin liittymistä WTO:hon. Sen seurauksena komissio katsoo, että Taiwanin tekemällä tarjouksella olisi merkittävä myönteinen vaikutus skotlantilaiseen viskiteollisuuteen.

Komissio haluaisi myös ilmoittaa, että on epäoikeudenmukaista, että väliaikaisen järjestelmän aikana skotlantilaisen ja irlantilaisen viskin ja muiden viskien välillä olisi 242 uuden Taiwanin dollarin suuruinen ero litralta. Alkoholijuomien verotuksen suhteen Taiwanin markkinoillepääsytarjous sisältää ainoastaan Taiwaniin sovellettavia sitoumuksia eikä yhteisöä koskevia velvoitteita. Koska Taiwan ei ole vielä WTO:n jäsen, sen ei tarvitse noudattaa vuoden 1994 tullitariffeja ja kauppaa koskevan yleissopimuksen (GATT) III artiklaa ennen WTO-sopimuksen voimaantuloa.

Komissio katsoo, että Taiwanin tarjouksen hyväksyminen ei ole yhteisön WTO-sopimuksesta johtuvien velvoitteiden tai yhteisön lainsäädännön vastaista.
Virallinen lehti nro C 013 , 18/01/1999 s. 0090



KIRJALLINEN KYSYMYS E-1811/98 esittäjä(t): Ulla Sandbæk (I-EDN) komissiolle (11. kesäkuuta 1998) Aihe: "Indigenous Environmental Policy Centre" -ryhmän (IEPC) raportti Zimbabwen Leirituli -ohjelmasta Zimbabwen Leirituli -ohjelma on tunnettu yhteisön Afrikassa avustama kehitystyöaloite, joka on saanut osakseen kiitosta, koska sen avulla on parannettu maaseudun elinoloja, lievitetty köyhyyttä ja onnistuttu säilyttämään Zimbabwen villieläimiä ja niiden elinympäristöä. Amerikassa perustettu IEPC-ryhmä julkaisi äskettäin 48-sivuisen raportin, jonka otsikkona on "The Case of Zimbabwe's Campfire Programme: Rhetoric or Reality", ja jossa kyseinen ohjelma kirjaimellisesti teilataan. Onko komissio tietoinen tästä IEPC:n raportista? Jos on, onko komissio samaa mieltä raportin sisällöstä ja siinä annetuista suosituksista? Komission jäsenen João de Deus Pinheironkomission puolesta antama vastaus (25. kesäkuuta 1998) Komissio on tietoinen "Indigenous Environmental Policy Centre:n" (IEPC) kertomuksesta. Vaikka komissio ei ole ollut missään vaiheessa suoraan tekemisissä Leirituli (Campfire) -ohjelman kanssa, se on seurannut ohjelman toteutumista niillä maantieteellisillä alueilla, joilla se on tehnyt maaseudun kehittämishankkeita. Metodologisten puutteiden takia komissio ei pidä IEPC:n kertomusta ratkaisevana todisteena Zimbabwen Leirituli-ohjelman onnistumisesta tai epäonnistumisesta. IEPC:n kertomus perustuu metodologiaan sekä rahoituksen ja talouden perusselvitykseen, jotka eivät olisi hyväksyttäviä kehitysyhteistyöprojektin rahoittajan arviointimenetelmiä. Kertomus näyttää perustuvan lakia rikkovien aluevaltaajien valikoituihin haastatteluihin ja keskittyvän yksinomaan Leirituli-ohjelman ongelmiin. Kertomuksen rahoitusselvitys on liian pintapuolinen eikä riitä kumoamaan todisteita siitä, että merkittävä prosenttiosuus voitoista koituu yhteisöjen hyväksi ja että eläinten suojelun hallinnointiin on Leirituli-ohjelman myötä sijoitettu entistä enemmän. Kehitysyhteistyöohjelman epäonnistumista ei voida todistaa pelkästään luetteloimalla sen ongelmia. Vastoin normaalia arviointikäytäntöä kertomuksessa ei käsitellä lainkaan sitä, mihin olisi päädytty ilman ohjelmaa. On todisteita esimerkiksi siitä, että eläinten luonnolliset elinympäristöt ovat Leirituli-alueilla säilyneet huomattavasti paremmin kuin muualla Sambesin laaksossa. Sitä paitsi tällainen ohjelma ei ole vain määrällisten tulostensa summa, vaan käsittää monenlaisia prosesseja (esimerkiksi paikallisten yhteisöjen entistä parempi mahdollisuus käyttää valtaa ja päättää omista asioistaan), joita olisi myös selvitettävä.
KIRJALLINEN KYSYMYS E-1663/98

esittäjä(t): Ian White (PSE) komissiolle

(29. toukokuuta 1998)

Aihe: Italian maitokiintiöt

Mitä toimenpiteitä komissio aikoo toteuttaa ottaen huomioon tiedot, että Italian hallituksen sanotaan tarjoutuneen maksamaan 80 % Italian maidontuottajien sakoista, jotka heille on määrätty kiintiön ylittävän tuotannon vuoksi?

Onko tarkistettu, että kaikki rekisteröidyt maitotilat Italiassa todella tuottavat maitoa?

Komission jäsenen Franz Fischlerinkomission puolesta antama vastaus

(3. heinäkuuta 1998)

Italian hallitus ei ole luvannut maksaa 80:tä prosenttia tuottajakohtaisten kiintiöiden ylitysmaksuista. Se on 27. tammikuuta 1998 annetun lain nro 5 mukaisesti korvannut tuottajille tiettyjä määriä, jotka oli peritty ennakkona maksettavista maksuista ja jotka ylittivät Euroopan maatalouden ohjaus- ja tukirahastolle (EMOTR) maksettavien maksujen määrän. Italian lainsäädännön mukaan tuottajan on kiintiön ylittäessään maksettava ostajalle kaikesta maidontoimituksesta maidon markkinointivuoden loppuun saakka ennakko maksettavista maksuista, ennen kuin kansallinen korvaus suoritetaan. Näin ollen ei ole lainkaan harvinaista, että ostajalla on hallussaan suurempia summia kuin kansallisen korvauksen jälkeen maksettavat maksut. Osa ennakoista on korvattu ajanjaksona 1996-1997, koska ostajat ovat ajanjaksoina 1995-1996 ja 1996-1997 perineet ennakkoja maksettavista maksuista.

Toisen kysymyksen osalta voidaan todeta, että Italian hallitus on ottanut käyttöön joukon toimenpiteitä myönnettyjen kiintiöiden paikkansapitävyyden tarkistamiseksi. Toimenpiteistä johtuvat niin tuottajia kuin ostajiakin koskevat hyvin lukuisat tarkastukset ovat vielä kesken.

Komissio seuraa hyvin tarkasti maitoalan tilanteen kehittymistä Italiassa ja toteuttaa tarvittavat toimenpiteet yhteisön säännösten noudattamisen varmistamiseksi.
Virallinen lehti nro C 013 , 18/01/1999 s. 0108



KIRJALLINEN KYSYMYS E-1866/98 esittäjä(t): Peter Crampton (PSE) komissiolle (16. kesäkuuta 1998) Aihe: Demokraattisten oikeuksien toteutuminen Virossa Viro kuuluu maihin, joiden jäsenyyttä Euroopan unionissa harkitaan ensimmäisten joukossa. Suuri prosentuaalinen osuus maan väestöstä on ihmisiä, jotka eivät ole itse syntyneet Virossa tai joiden vanhemmat tai isovanhemmat eivät ole syntyneet Virossa. Onko komissio tyytyväinen siihen, miten Virossa on toistaiseksi edistytty demokraattisten oikeuksien hankkimiseksi edellä mainituille väestönosille? Komission jäsenen Hans van den Broekinkomission puolesta antama vastaus (14. heinäkuuta 1998) Viron hakemuksesta Euroopan unionin jäseneksi annetun komission lausunnon perusteella painotetaan liittymistä valmistelevassa kumppanuudessa, jonka komissio hyväksyi maaliskuussa 1998, tarvetta toteuttaa toimenpiteitä kansalaisuuden saamisen helpottamiseksi ja muiden kuin Viron kansalaisten, mukaan lukien kansalaisuudettomien lasten, integroitumisen parantamiseksi. Myös viron kielen opetusta muita kieliä äidinkielenään puhuville on parannettava. Toteuttaakseen Euroopan yhteistyö- ja turvallisuusjärjestön (ETYJ) kansallisten vähemmistöjen päävaltuutetun suositukset Viron hallitus on antanut lainsäädäntöehdotuksia, jotka ovat parhaillaan Viron parlamentin käsiteltävänä. Asioiden kehittymistä seurataan tarkkaan.
Virallinen lehti nro C 013 , 18/01/1999 s. 0021



KIRJALLINEN KYSYMYS E-1135/98 esittäjä(t): José Apolinário (PSE) komissiolle (24. huhtikuuta 1998) Aihe: Yhteisön toinen tukikehys - Azorit Portugalin Azorit on erittäin syrjäinen alue, jolle on Euroopan unionista tehdyssä sopimuksessa annettu erityisasema. Pyydän komissiota selvittämään, kuinka paljon tämä alue on saanut yhteisön tukea rakennerahastoista vuosina 1994-1999 (poliittiset toimenpiteet ja rahoitussummat) ja millaisia tukia komissio suunnittelee vuosien 2000-2006 tukikehyksen puitteissa.
Virallinen lehti nro C 402 , 22/12/1998 s. 0071



KIRJALLINEN KYSYMYS E-1079/98 esittäjä(t): Jean-Antoine Giansily (UPE) komissiolle (7. huhtikuuta 1998) Aihe: Komission vihreä kirja yhteisön kilpailupolitiikan vertikaalisista rajoituksista Euroopan parlamentti hyväksyi 18. heinäkuuta 1997 päätöslauselman komission vihreästä kirjasta "Yhteisön kilpailupolitiikan vertikaaliset rajoitukset" (A-0242/97)(1). Pääosasto IV järjesti 6. - 7. lokakuuta konferenssin, jossa kuultiin asianosaisia. Tämän tilaisuuden perusteella parlamentin jäsenille syntyi se vaikutelma, että kyseinen pääosasto ei ole täysin selvillä asioista ja että se itse asiassa suunnittelee edelleen erilaisia monimutkaisia ja epäselviä vaihtoehtoja eikä ota mitenkään huomioon niitä mielipiteitä, joita on esitetty markkinaosuuksia koskevia vihreän kirjan vaihtoehtoja vastaan. Onko komissio sitä mieltä, että on mielekästä jatkaa tätä linjaa, jota teollisuus ja jakeluverkosto lähes yksimielisesti vastustavat ja johon parlamentti, talous- ja sosiaalikomitea, alueiden komitea ja eräät kansalliset parlamentit suhtautuvat erittäin varauksellisesti? (1) EYVL C 286, 22.9.1997, s. 347.
Virallinen lehti nro C 402 , 22/12/1998 s. 0137



KIRJALLINEN KYSYMYS E-1469/98 esittäjä(t): Johanna Maij-Weggen (PPE) komissiolle (13. toukokuuta 1998) Aihe: PO VI:n henkilöstömäärät Voiko komissio antaa lukumääräisen erittelyn ura-alue A:han kuuluvasta henkilöstöstä, joka työskentelee kokopäiväisesti PO VI:ssa ja vastaa seuraavista aloista: - eläinten hyvinvointi (kasvatus, kuljetus ja teurastaminen) - elintarvikkeissa olevat jäämät (hormonit ja antibiootit mukaan lukien) - ihmisiin tarttuvat eläintaudit (salmonella, kampylobakteeri, listeria jne.) Voisiko komissio lisäksi ilmoittaa, ovatko kyseessä vakinaistetut virkamiehet, väliaikaiset toimihenkilöt vai työkomennuksella olevat kansalliset asiantuntijat, sekä kahdessa viimeksi mainitussa tapauksessa ilmoittaa myös, milloin työsuhteen on määrä päättyä? Komission jäsenen Franz Fischlerinkomission puolesta antama vastaus (22. kesäkuuta 1998) Maatalouden pääosastossa näistä asioista vastaava yksikkö on VI/B.II.2 "Eläinlääkintää ja kotieläinjalostusta koskeva lainsäädäntö", jossa työskentelee 22 ura-alueeseen A kuuluvaa henkilöä. Eläinten hyvinvoinnin alalla (kasvatus, kuljetus ja teurastaminen) työskentelee yksi ura-alueen A väliaikainen toimihenkilö (AT), jonka työsopimus päättyy 15. heinäkuuta 1998, ja yksi ura-alueen A kansallinen asiantuntija (END), jonka sopimus päättyy 31. tammikuuta 1999. Elintarvikkeissa olevien jäämien alalla (hormonit ja antibiootit mukaan lukien) työskentelee yksi ura-alueeseen A kuuluva väliaikainen toimihenkilö (AT), jonka sopimus päättyy 31. elokuuta 1998. Ihmisiin tarttuvien eläintautien alalla (salmonella, kampylobakteeri, listeria jne.) työskentelee yksi ura-alueeseen A kuuluva kansallinen asiantuntija (END), jonka sopimus päättyy 31. tammikuuta 2001.
Virallinen lehti nro C 402 , 22/12/1998 s. 0116



KIRJALLINEN KYSYMYS E-1352/98 esittäjä(t): Ben Fayot (PSE) komissiolle (7. toukokuuta 1998) Aihe: Eläinkokeiden korvaaminen vaihtoehtoisilla menetelmillä Sekä Euroopan parlamentti että eurooppalaiset eläinsuojelijat ovat viime vuosien aikana tuoneet säännöllisin väliajoin esiin vaatimuksensa eläinkokeiden korvaamisesta vaihtoehtoisilla menetelmillä (esim. kosmeettisten aineiden tuotannossa). Nyt olen saanut tietää, että EU:n Isprassa (Italiassa) sijaitsevan Euroopan eläinkokeita korvaavien menetelmien kehittämiskeskuksen (ECVAM) johtajan prof. Michael Ballsin tutkimustoimeksiantoa ei olekaan jatkettu viidellä vaan ainostaan kahdella vuodella. Onko tämä merkki siitä, että kehittämiskeskus tulee tästä lähtien toimimaan säästöliekillä sekä siitä, että komission eläinkokeita korvaaviin menetelmiin liittyvä ja jo ennestään hidassoutuinen politiikka muuttuu yhä tehottomammaksi? Komission jäsenen Édith Cressoninkomission puolesta antama vastaus (24. kesäkuuta 1998) Yhteisen tutkimuskeskuksen alainen Euroopan vaihtoehtoisten tutkimusmenetelmien keskus saa edelleenkin tehokkaaseen tutkimukseen tarvitsemansa varat. Kuten neljännessä tutkimuksen ja kehityksen puiteohjelmassa(1), myös viidennessä puiteohjelmassa jatketaan vaihtoehtoisten testausmenetelmien kehittämistä. Tätä päämäärää palvelevat myös yhteisen tutkimuskeskuksen erityisohjelmat sekä epäsuorat toimet. Viidennestä tutkimuksen ja kehityksen puiteohjelmasta 12. helmikuuta 1998 vahvistetun neuvoston yhteisen kannan(2) ensimmäisessä toimessa Elämänlaatu ja luonnonvarojen hallinta vaaditaan, että eläinkokeet tulee mahdollisuuksien mukaan korvata in vitro -kokeilla ja muilla vaihtoehtoisilla menetelmillä. (1) EYVL L 117, 8.5.1990. (2) KOM(97) 553, lopullinen.
Virallinen lehti nro C 402 , 22/12/1998 s. 0005



KIRJALLINEN KYSYMYS E-0143/98 esittäjä(t): Alexandros Alavanos (GUE/NGL) komissiolle (2. helmikuuta 1998) Aihe: Kyproslaisen Solomos Solomoun murha Kyproksen viranomaiset syyttävät Pohjois-Kyproksen pseudovaltion "hallitukseksi" itseään kutsuvan elimen entistä jäsentä Kenan Akinia ja muita henkilöitä osallisuudesta kyproksenkreikkalaisen Solomos Solomoun murhaan sekä muista rangaistavista teoista. Näistä syistä INTERPOL tekee jo asiaa koskevia tutkimuksia. Komissiolta kysytään: Onko Shengenin tietojärjestelmä saatettu ajan tasalle näiden henkilöiden osalta? Mitkä ovat tavanomaiset toimet, joita ryhdytään toteuttamaan siinä tapauksessa, että joku näistä edellä mainituista henkilöistä pyytää viisumia EU:hun? Komission jäsenen Mario Montinkomission puolesta antama vastaus (6. toukokuuta 1998) Komissio ei ole toimivaltainen käsittelemään esitettyä kysymystä. Komissiolla ei ole pääsyä Schengenin tietojärjestelmän tiedostoihin, joten se ei voi tarkistaa, ovatko tiettyjen henkilöiden tiedot järjestelmässä. Schengenin sopimuksen määräysten mukaisesti vain kyseinen henkilö voi tutustua häntä koskeviin tietoihin. Ilmoitukset maahanpääsyn epäämisestä tekee (tekevät) oikeus- tai hallintoviranomaisten pyynnöstä kyseessä oleva(t) jäsenvaltio(t) kansallisen lainsäädännön mukaisesti.
Virallinen lehti nro C 402 , 22/12/1998 s. 0021



KIRJALLINEN KYSYMYS E-0692/98 esittäjä(t): Amedeo Amadeo (NI) ja Salvatore Tatarella (NI) komissiolle (10. maaliskuuta 1998) Aihe: Altener II Viite: Ehdotus neuvoston päätökseksi monivuotisesta ohjelmasta uusiutuvien energialähteiden käytön edistämiseksi yhteisössä (Altener II) (KOM(97) 87 lop. - 97/0106 SYN)(1). Voiko komissio lisätä Altener II -ohjelman rahoitusta ohjelman tavoitteiden saavuttamiseksi? Eikö komissio katso, että yleiseurooppalaisten määräysten antaminen on hyvin tärkeä osa uusiutuvien energialähteiden käytön edistämistä? Komission jäsenen Christos Papoutsisinkomission puolesta antama vastaus (5. toukokuuta 1998) Komissio kiinnittää arvoisan parlamentin jäsenen huomion siihen, että vuoteen 1999 ulottuvissa rahoitusnäkymissä Altener-ohjelmaan on kahdeksi ensimmäiseksi vuodeksi varattu 30 miljoonaa ecua: 14,4 miljoonaa ecua vuodelle 1998 ja 15,6 miljoonaa ecua vuodelle 1999. Vaikka budjettivallan käyttäjä onkin vuoden 1998 talousarvioon varannut vain 11 miljoonaa ecua, komissio on ehdotuksessaan monivuotiseksi energia-alan toimien puiteohjelmaksi(2) ottanut lähtökohdaksi rahoitusnäkymissä esitetyt määrärahat uusiutuvien energialähteiden käytön edistämiseksi (Altener) kahden ensimmäisen ohjelmavuoden osalta. Toimen kokonaisbudjetti vuosille 1998-2002 on 81,1 miljoonaa ecua. Komission näkemyksen mukaan yleiseurooppalaisten normien kehittäminen on merkittävä uusiutuvien energialähteiden käyttöä edistävä tekijä. Altener II -ohjelmaan sisältyykin konkreettinen toimi, joka on jatkoa Altener I -ohjelman vastaavalle toimelle. Osana tätä ohjelmaa Euroopan standardointikomitea (CEN) ja Euroopan sähkötekniikan standardointikomitea (CENELEC) kehittävät parhaillaan neljää eri standardia (aurinkolämpö, aurinkosähkö, tuulivoima ja biodiesel). (1) EYVL C 192, 24.6.1997, s. 16. (2) KOM(97) 550 lopullinen.
Virallinen lehti nro C 402 , 22/12/1998 s. 0085



KIRJALLINEN KYSYMYS E-1353/98 esittäjä(t): Graham Watson (ELDR) komissiolle (7. toukokuuta 1998) Aihe: Liikelentokoneet ja yhteinen likkennepolitiikka Tunnustaako komissio liikelennot EU:n liikennepolitiikan olennaiseksi osaksi? Komission jäsenen Neil Kinnockinkomission puolesta antama yhteinen vastaus kirjallisiin kysymyksiin E-1167/98 ja E-1353/98 (10. kesäkuuta 1998) Koska yleisilmailu on luonteeltaan kaupallista, lentoliikenteen vapauttamista koskeva kolmas toimenpidekokonaisuus kattaa sen kokonaan. Tämän vuoksi yleisilmailulla on vapaa pääsy yhteisön sisämarkkinoille samoin perustein kuin muulla kaupallisella lentoliikenteellä. Koska yleisilmailu on määrällisesti merkittävää, komissio yrittää taata liikennöijille mahdollisimman vapaan pääsyn ruuhkautuneille lentokentille. Tällä alalla voidaan soveltaa lähtö- ja saapumisaikojen jakamista yhteisön lentoasemilla koskevista yhteisistä säännöistä 18 päivänä tammikuuta 1993 annettua neuvoston asetusta (ETY) 95/93(1). (1) EYVL L 14, 22.1.1993.
Virallinen lehti nro C 402 , 22/12/1998 s. 0122



KIRJALLINEN KYSYMYS E-1383/98 esittäjä(t): Cristiana Muscardini (NI) komissiolle (7. toukokuuta 1998) Aihe: Erikoislääkärien koulutus Italian lääkäreiden erikoistumiskoulutusta säätelevä laki (asetus 257/91) määrittelee erikoistumiskoulutuksessa olevat lääkärit juridisesti pikemminkin opiskelijoiksi kuin työntekijöiksi. Tämän vuoksi on mahdotonta toteuttaa 5. päivä huhtikuuta 1993 lääkäreiden vapaan liikkuvuuden sekä heidän tutkintotodistustensa, todistustensa ja muiden muodollista kelpoisuutta osoittavien asiakirjojensa vastavuoroisen tunnustamisen helpottamisesta annetun direktiivin 93/16/ETY(1) 24 artiklassa säädettyjä määräyksiä, joiden mukaan "se sisältää erikoistumiskoulutukseen osallistuvan lääkärin henkilökohtaisen osallistumisen kyseisten laitosten toimintaan ja tehtäviin". 1. Mikä on komission mielipide siitä, että: a) todellisuudessa nämä lääkärit toimivat yliopistollisessa terveydenhuollossa ja sairaaloissa henkilökunnan sijaisina tehden usein itsenäisesti erikoislääkärien töitä (siitä huolimatta, että heille ei vielä ole myönnetty erikoislääkärin todistusta); muissa tapauksissa he toimivat laitosten omien tarpeiden mukaan pelkissä sairaanhoitajan tehtävissä niissä laitoksissa, joihin koulun johto heidät on lähettänyt. b) lääkärin ansioluetteloon ei kirjoiteta todistusta koulutusjakson aikana, mikä asettaa lääkärit epäedulliseen asemaan muiden jäsenvaltioiden kollegoihinsa nähden. 2. Mitä toimenpiteitä komissio aikoo toteuttaa poistaakseen tällaiset epäsäännöllisyydet, jotka vaikeuttavat italialaisten erikoistumiskoulutuksessa olevien lääkäreiden tilannetta? (1) EYVL L 165, 7.7.1993, s. 1.
Virallinen lehti nro C 402 , 22/12/1998 s. 0025



KIRJALLINEN KYSYMYS P-0733/98 esittäjä(t): Joan Colom i Naval (PSE) komissiolle (2. maaliskuuta 1998) Aihe: Rakennerahastojen toteutus 1994-1995 Voiko komissio toimittaa seuraavat tiedot: - Miten yhteisön tukikehykset on toteutettu vuoden 1997 ohjelmissa maittain ja tavoitteittain? Mikä on yhteenveto kaudelta 1994-1997 maittain (samalla tavalla kuin vastauksissa kysymyksiini 1877/96 ja 1991/97)? - Miten toteuttaminen on sujunut verrattuna yhteisöaloitteiden ohjelmointiin kaudelle 1994-97? Komission jäsenen Erkki Liikasenkomission puolesta antama täydentävä vastaus (5. kesäkuuta 1998) Toukokuussa 1998 päivätystä kertomuksesta käy ilmi vuosien 1994-1997 rakennerahastojen toteutus. Kertomus sisältää kaksi taulukkoa: vuosien 1994-1997 rakennerahastojen kokonaistoteutus ja Edinburghin määrärahat sekä vuoden 1997 rakenteellisten toimien toteutus. Kyseinen kertomus lähetetään suoraan arvoisalle parlamentin jäsenelle ja parlamentin sihteeristölle. Taulukot sisältävät yksityiskohtaiset tiedot rakennerahastojen toteutuksesta ja niissä eritellään tavoitteiden, yhteisön aloitteiden ja jäsenvaltioiden osuus. Nykyisen ohjelmakauden lopulla voidaan verrata Edinburghissa myönnettyjä kokonaismäärärahoja toteutettuihin määrärahoihin, ja siten saada mahdollisimman tarkkaa tietoa siitä, mitä vielä on toteuttamatta.